WiripediA 

An Bhascaís 


Ón Vicipéid, an chiclipéid shaor. 

Teanga aonraithe—is é sin, teanga nach bhfuil aon cheann 
eile gaolmhar léi—is ea an Bhascaís, agus í á labhairt i 
dTír na mBascach (Bascais: Eushal Herria nó Eushadí) in 
oirthuaisceart na Spáinne agus in iardheisceart na Fraince. 

Ní teanga Ind-Eorpach í ar aon nós, agus ní féidir teacht ar 
theangacha eile a bheadh gaolmhar léi ach an oiread. Go dtí 
le déanaí, ní raibh caighdeán ceart ann, agus bhí na 
scríbhneoirí i dtuilleamaí canúintí scríofa leis an teanga a 
shaothrú ar aon nós, ach sna 1970idí, shocraigh Acadamh 
na Bascaise, nó Eushaltzaindia, caighdeán scríofa ar tugadh 
Eushara Batua, nó an Bhascais Aontaithe, air. 

Tá stádas oifigiúil ag an mBascais sa Spáinn. Ní féidir leis 
na Bascaigh Fhrancacha úsáid oifigiúil a bhaint as a 
dteanga dhúchais, ach, íorónta go leor, tugann an stát 
Francach aitheantas áirithe do theanga na mBascach ón 
Spáinn, toisc gur teanga oifigiúil í sa tír sin, agus conradh 
idirnáisiúnta sínithe ag na Francaigh is na Spáinnigh faoi 
chomhaitheantas na dteangacha oifigiúla. 

Tá ocht bpríomhchanúint ag an mBascais, mar atá, canúint 
na Bioscáine, canúint Gipuzhoa, canúint Ard-Nafarroa 
Thuaidh, canúint Ard-Nafarroa Theas, canúint Lapurdi, 
canúint Íseal-Nafarroa Thiar, canúint Íseal-Nafarroa Thoir, 
agus canúint Zuberoa. Tá an caighdeán, an t-euskara 
batua, bunaithe ar chanúint Gipuzhoa thar aon cheann eile. 

Cé gurb í an Bhascais chaighdeánaithe seo is mó a 
chloistear ar an raidió agus a léitear ar na hirisí, maireann 
na leaganacha caighdeánaithe de na canúintí beo inniu féin, 
forleathan i gcúige Zuberoa (Soule) sa Fhrainc. 

Cé nach bhfuil gaol ná lúb ghaoil ag an mBascais le haon teanga eile, tá sí breac le hiasachtaí ón Laidin, ar 
nós bake "síocháin" (ó pax, pacem na Laidine) nó denbora "am, aimsir" (ó tempus, tempora na Laidine). Is 
follasach go bhfuair sí a lán focal ón Spáinnis agus ón bhFraincis, leis. 

Maidir le litriú agus fuaimniú na Bascaise, is iad na litreacha is suntasaí ná x, a fhuaimnítear mar [J] ("sh" 
an Bhéarla, is é sin, siosach iar-ailbheolach), tx, a fhuaimnítear cosúil le "ch" an Bhéarla, agus an j, a 
fhuaimnítear go héagsúil sna canúintí éagsúla—mar [j] (y an Bhéarla), mar [x] (ch leathan na Gaeilge, nó j 
na Spáinnise) nó mar [ 3 ] (j na Fraincise), mar shampla. Tá sé tábhachtach cuimhne a choinneáil ar an 
difríocht idir z agus s na Bascaise, nó ní hionann é agus difríocht an dá litir seo sa Bhéarla. Sa Bhascais, is 
ionann an litir "s" agus siosach rinnailbheolach, is é sin, ní úsáidtear ach rinn na teanga (an pointe is airde 
d'uachtar a teanga) san fhuaimniú. An litir "z", arís, seasann sé don tsiosach lannailbheolach, nó baintear 
úsáid as "lann" go léir na teanga san fhuaimniú. 


Bascais 

(Euskara) 

Á labhairt: 

An Spáinn, An 
Fhrainc 

Réigiún: 

An Eoraip, 

SAM, An Airgintín, 
Meicsiceo 

Cainteoirí san lomlán: 

aon mhilliún 
(timpeall 700,000 


mar 


mháthairtheanga) 

Rang: 

taobh amuigh den 
chéad 100 

Líne ghinealaigh: 

anaithnid 

Stádas Oifigiúil 

Teanga Oifigiúil: 

Tír na mBascach, 
cuid de Navarra 

Foras Pleanála Teanga: 

Euskaltzaindia 


(Acadamh Ríoga na 
Bascaise) 

Cóid teangeolaíocha 

ISO 639-1 

eu 

ISO 639-2 

baq/eus 

ISO 639-3 

eus (http://www.si 


1.org/iso639-3/docu 


mentation.asp?id=eu 


s) 

Amharc ar: Teanga - 

Liosta Teangacha 


go háirithe caighdeán Lapurdi, a úsáidtear go 





Scéal eile fós go gcaolaítear na consain sa Bhascais le mánlacht nó beagmhéid a chur in iúl. Mar shampla, is 
madra beag é txahur, ach is madra mór suaithní é zakur, agus is braoinín beag bídeach é ttantta (seasann an t 
dúbailte don t chaol), ach is braon réasúnta mór uisce é tanta. 

Tá gramadach na Bascaise casta go maith, agus is minic a 
deirtear go bhfuil sí ar cheann de na teangacha is deacra sa 
domhan. Is dócha gur áibhéil é seo, áfach. Tá an Bhascais 
saibhir sna tuisil, agus thar aon rud eile, tá tuiseal oibríoch ann 
—tuiseal a úsáidtear le hainmní an bhriathair aistrigh a chur in 
iúl, agus an tuiseal ainmneach teoranta d'ainmní an bhriathair 
neamhaistrigh agus do chuspóir an bhriathair aistrigh. Dá 
mbeadh an córas céanna in úsáid sa Ghaeilge, déarfá "ritheann 
sé" i gcónaí, ach in áit "buaileann sí é", chaithfeá rud éigin a rá 
cosúil le "buaileann sí-ERG sé"—seasann "sí-ERG" don fhoirm 
speisialta den fhorainm "sí" a chaithfeá a chur anseo (ERG = 
ergative, nó tuiseal oibríoch). 

Litríocht na Bascaíse 


Ba nós le smaointeoirí agus scríbhneoirí móra Bascacha a gcuid 
scríbhinní a chur ar pár as Spáinnis nó as Fraincis go dtí le 
déanaí, agus mar sin, ní féidir a rá go mbeadh litríocht na 
mBascach ina dteanga dhúchais féin róshaibhir ná ársa. Tá 
cúpla laoi laochais againn ón séú haois déag a thugann cur síos 
ar imeachtaí sa Mheánaois . 

Ba é an chéad bhunsaothar scríofa as Bascais ná litir a scríobh 
an tEaspag Juan de Zumárraga ó Mheicsiceo sa bhliain 1537. Ba eisean an chéad Easpag i Meicsiceo riamh, 
nó ní raibh impireacht choilíneach na Spáinne san Oileán Úr ach ag teacht ar an bhfód faoin am seo. 

Saothair thábhachtacha eile ón 16ú haois is ea an bailiúchán dánta a d'fhoilsigh an file Bernard Etxepare sa 
bhliain 1545—an chéad leabhar a tháinig i gcló sa teanga riamh—an chéad dráma sa teanga le Joan Perez de 
Lazarraga a cuireadh ar an stáitse an chéad uair sna 1560idí, agus, ar ndóigh, an chéad aistriúchán ar an 
Tiomna Nua. Ba é Joanes Leizarraga a bhreac síos é, agus is í Bascais Lapurdi an chanúint a bhí aige. Dá 
réir sin, ba í an chanúint seo an ceann ba thábhachtaí i gcúrsaí scríbhneoireachta agus litríochta sa teanga i 
bhfad ina dhiaidh sin. 

Sa seachtú haois déag a scríobh Pedro Agerre—nó Pedro Axular, mar is fearr a aithnítear é—^bailiúchán 
seanmóirí faoi thionchar smaointí an Fhrithreifirméisin. Foilsíodh an bailiúchán sa bhliain 1643, agus is í 
Bascais Lapurdi a chleacht a scríbhneoir, cé nach raibh an chanúint seo ó dhúchas aige. Scríobhadh a lán 
téacsaí reiligiúnda eile sa teanga sa seachtú haois déag, ach thairis sin, chum an file Arnaud de Oihénart 
dánta Bascaise, agus foilsíodh lámhleabhair sa teanga do mhairnéalaigh agus d'fheirmeoirí. 

Inniu, is é Bernardo Atxaga (fíorainm: Joseba Irazu Garmendia) an scríbhneoir is clúití sa teanga. 



Tir na mBascach sa Spáinn agus sa 
Fhrainc 



Canúintí na Bascaise 


Aisghafa ó "https://ga.wikipedia.Org/w/index. php?title=An_Bhascais&oldid=890980" 

